Komisijos direktyva 1999/8/EB
1999 m. vasario 18 d.
iš dalies keičianti Tarybos direktyvą 66/402/EEB dėl prekybos javų sėkla
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla [1] su paskutiniais pakeitimais, padarytais Tarybos direktyva 98/96/EEB [2], ypač į jos 21a straipsnį,
kadangi kvietrugių sėklai, skirtai parduoti valstybių narių teritorijoje, valstybės narės gali iki 80 % sumažinti II priede nustatytą mažiausią daigumą;
kadangi, kaip nurodyta pirmiau minėtoje direktyvoje, šia galimybe galima naudotis tik iki 2000 m. vasario 1 d.;
kadangi, atsižvelgiant į dabartines mokslo ir technikos žinias, sunku išauginti tokio daigumo kvietrugių sėklą, kuri būtų lygiavertė nurodytai II priede;
kadangi, atsižvelgiant į mokslo ir technikos žinių raidą, mažiausią grynos veislės kvietrugių sėklos daigumą reikia sumažinti iki 80 %;
kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 66/402/EEB II priedo 2 skirsnio A dalis pakeičiama taip: lentelės 2 skiltyje prie kvietrugių nurodytas skaičius "85" pakeičiamas skaičiumi "80".
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip 2000 m. vasario 1 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva skirta valstybėms narėms.
Priimta Briuselyje, 1999 m. vasario 18 d.